
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1341, 

Επικύρωση έκθεσης και διαγράμματος καθορισμού ορίων αιγιαλού και 
παραλίας' σε τμήμα παραλίας στη θέση Βέλο Ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις α) του Α.Ν. 2344/40 «Περί αιγιαλού και παραλίας. 

β) Του Α.Ν. 263/68 «περί τροποποιήσεως και συμπληρώσεως των 

διατάξεων περί δημοσίων κτημάτων». 

γ) Του Π.Δ. 636/77 «περί διαρθρώσεως του Υπουργείου Οικονομι¬ 
κών και Οργανισμού των υπηρεσιών αυτού». 

δ) Του Ν. 3200/55 «περί διοικητικής αποκεντρώσεως». 

2. Την από 27 Μάη 1986 Έκθεση της επιτροπής του άρθρου 74 του 
Π.Δ. 636/77 (όπως η Επιτροπή αναμορφώθηκε με τη 0.208/181/ 
24.4.82 κοινή απόφαση των Υπουργών Προεδρίας Κυβερνήσεως και 
Οικονομικών) με την οποία καθορίζονται τα όρια αιγιαλού και παραλίας 
σε τμήμα παραλίας στη θέση Βέλο Κορινθίας. 

3. Το από 10.12.1985 τοπογραφικό και υψομετρικό διάγραμμα που 
συντάχθηκε από τον τοπογράφο Μηχανικό Νικόλαο Καστάνια και έχει 
θεωρηθεί από τον Δ/ντή Τεχνικών Υπηρεσιών του Υπουργείου Οικονο¬ 
μικών και συνοδεύει την πιο πάνω έκθεση πάνω στο οποίο η Επιτροπή 
έχει χαράξει την οριογραμμή του αιγιαλού και παραλίας σε τμήμα πα¬ 
ραλίας στη θέση Βέλο Κορινθίας. 

4. Το με αριθμό 187.2/374/87/4.9.87 έγγραφο του Γ.Ε.Ν. με το 
οποίο συμφωνεί με τον καθορισμό του αιγιαλού και παραλίας, αποφασί¬ 
ζουμε: 

Επικυρώνουμε την από 27.5.86 έκθεση της επιτροπής καθορισμού 
των ορίων αιγιαλού και παραλίας καθώς και το από 10.12.1985 τοπο¬ 
γραφικό και υψομετρικό διάγραμμα του τοπογράφου Μηχανικού Νικό¬ 
λαου Καστάνια που θεωρήθηκε την 10.12.85 από τον Δ/ντή Τεχνικών 
Υπηρεσιών Υπουργείου Οικονομικών, πάνω στο οποίο η πιο πάνω επι¬ 
τροπή καθόρισε με συνεχή ερυθρά πολυγωνική γραμμή την οριογραμμή 
του αιγιαλού με τα στοιχεία 1, 2, 3, 4, 5, 6, 7, 8, 9, 10, 11, 12, 13, 
14 με συνεχή κίτρινη πολυγωνική γραμμή την οριογραμμή της παρα¬ 
λίας με τα στοιχεία 1', 2', 3', 4', 5', 6', 7', 8', 9', ΙΟ’, 11’, 12', 13', 
14', 15', 16' και με συνεχή κυανή γραμμή την οριογραμμή του παλαιού 
αιγιαλού με τα στοιχεία 1", 2", 3", 4", 5”, 6”, 7", 8", 9”, 10", 11", 
12", 13", 14", 15", 16", 17", 18", 19", 20”, 21", 22", 23", 24", 
25", 26", 27", 28", 29", 30", 31", 32". 

Η παρούσα απόφαση μαζί με το διάγραμμα και την έκθεση που ανα¬ 
φέρουμε να δημοσιευθεί στην Εφημερίδα της Κυβερνήσεως. 

Κόρινθος, 26 Ιανουάριου 1988 
Ο Νομάρχης 
ΔΗΜ. ΚΩΤΣΟΠΟΥΛΟΣ 


ΕΚΘΕΣΗ 

Επιτροπής καθορισμού των ορίων του αιγιαλού της παραλίας και του 
παλαιού αιγιαλού στο ΒΕΛΟ ΚΟΡΙΝΘΙΑΣ. 


Στο Κιάτο σήμερα 27 Μαΐου 1986 οι υπογραφόμενοι: 

1. Γεώργιος Κατσάπης Οικονομικός Έφορος Κιάτου, ως Πρόεδρος. 

2. Γεώργιος Σταμπόλας Διευθυντής Τ.Τ.Ν. Κορινθίας, ως μέλος. 

3. Κων/νος Μπριλάκης Λιμενάρχης Κορίνθου, ως μέλος αποτελού- 
ντες την Επιτροπή καθορισμού των ορίων του αιγιαλού, της παραλίας 
και του παλαιού αιγιαλού του άρθρου 74 του ΠΔ 636/1977 μεταβή¬ 
καμε στη περιοχή Βέλου Κορινθίας που απεικονίζεται στο διάγραμμα 
και αφού λάβαμε υπόψη: 

1. Το δεδομένο ότι ο καθορισμός των ορίων αιγιαλού, παραλίας και 
παλαιού αιγιαλού γίνεται για πρώτη φορά. 

2. Την αντίληψη που δημιουργήθηκε κατά την επί τόπου μετάβασή 
μας ως προς το πλάτος της βρέχόμενης ζώνης ξηράς και λοιπών συνα¬ 
φών στοιχείων δηλαδή: 

α) περιγραφή της μορφρολογίας της περιοχής (πεδινή, προοχωσιγε- 

νης) 

β) ύπαρξη παλαιού αιγιαλού (είναι εμφανές ότι ο αιγιαλός είναι διά¬ 
φορος του εις το παρελθόν τέτοιου) 

γ) κατάσταση της ακτής (διαβρώσεις, προσχώσεις) 

δ) επικρατούσες καιρικές συνθήκες (διεύθυνση, ένταση και συχνότητα 
ανέμων, ύψος κύματος κ.λπ.). 

3. Τις διατάξεις του ΑΝ 2344/1940 περί αιγιαλού και παραλίας, 
όπως συμπληρώθηκαν και τροποποιήθηκαν μεταγενέστερα. 

4. Το άρθρο 13 του Νόμου 1078/1980 και το άρθρο 23 του Νόμου 
1337/83. 

5. Τις υπ’ αριθ. Ν.505/253 ΠΟΑ 69/30.3.1984 και Α 
9522=809/11.8.85 εγκυκλίους του Υπουργείου Οικονομικών. 

6. Την αεροφωτογραφία του Υπουργείου Χωτοταξίας και Περιβάλ¬ 
λοντος, με στοιχεία 30286/1ην Μαρτίου 1940 πού απεικονίζει τον αι- 
γιαλό του Βέλου. 

7. Την αεροφωτογραφία της Γεωγραφικής Υπηρεσίας Στρατού με 
στοιχεία Φ 178-057 του 1945 που απεικονίζει τον αιγιαλό του Βέλου. 

8. Την αεροφωτογραφία της Γεωγραφικής Υπηρεσίας Στρατού με 
στοιχεία Φ 178-058 του 1945 που απεικονίζει τον αιγιαλό του Βέλου. 

9. Την αεροφωτογραφία τού Υπουργείου Χωροταξίας και Περιβάλ¬ 
λοντος με στοιχεία 41374/7.4.1951 που απεικονίζει τον αιγιαλό του 
Βέλου. 

10. Την αεροφωτογραφία της Γεωγραφικής Υπηρεσίας Στρατού με 
στοιχεία Η 24-2310 του 1960 που απεικονίζει τον αιγ,ιαλότου Βέλου. 

11. Την αεροφωτογραφία της Γεωγραφικής Υπηρεσίας Στρατού με 
στοιχεία Κ 24-2309 του 1960 που απεικονίζει τον αιγιαλό του Βέλου. 

12. Την αεροφωτογραφία της Γεωγραφικής Υπηρεσίας Στρατού με 
στοιχεία Κ 30-3559 του 1960 που απεικονίζει τον αιγιαλό του Βέλου. 

13. Την αεροφωτογραφία της Γεωγραφικής Υπηρεσίας Στρατού με 
στοιχεία 9389 του 1965 που απεικονίζει τον αιγιαλό του Βέλου. 

14. Την αεροφωτογραφία του Υπουργείου'Χωροταξίας και Περιβάλ¬ 

λοντος με στοιχεία 52296/16.10.1972 που απεικονίζει τον αιγιαλό 
του Βέλου. / 

15. Την έκθεση των Μιχάλη Δερμιτζάκη, γεωλόγου, επίκουρου κα¬ 
θηγητή στο Πανεπιστήμιο Αθηνών και Γεωργίου Καλπακή, ιζηματολό- 
γου στο Πανεπιστήμιο Αθηνών που συντάχθηκε για λογαριασμό των 







ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


κατοίκων του Βέλου το 1980. 

Η έκθεση συντάχθηκε ύστερα από επιτόπια εξέταση εδάφους και υπε¬ 
δάφους του παραλιακού χώρου Βέλου καθώς και ανάλυση και ερμηνεία 
των αεροφωτογραφιών και αφορά: 

α) στην αιτιολόγηση της προέλασης της ξηράς σε βάρος της θάλασ¬ 
σας 

β) στην περιγραφή του τρόπου σχηματισμού του παλαιού αιγιαλού 

γ) στην επεξήγηση των αιτίων που επιτρέπουν την ανάπτυξη μη αλο¬ 
φίλου βλαστήσεως (καναδικές λεύκες) σε προϋπάρχοντα αλατούχα 
εδάφη. 

16. Την έκθεση του ΙΓΜΕ που εκπονήθηκε το 1983, από τους γεω¬ 
λόγους Αντώνη Μέττο και Δρ. Κων/νο Περισοράτη, για λογαριασμό 
του Αλέξανδρου Κεφάλα, κατόχου κτήματος περιλαμβανομένου κατά 
το μεγοιλύτερο μέρος του εντός των ορίων του παλαιού αιγιαλού, όπως 
αυτός καθορίζεται παρακάτω. 

Η έκθεση εκπονήθηκε ύστερα από επιτόπια εξέταση του κτήματος 
του Αλ. Κεφάλα καθώς και επιστημονική ερμηνεία των παραπάνω αε¬ 
ροφωτογραφιών και αφορά: 

α) στη διερεύνηση της γεωλογικής σύστασης του εδάφους του κτήμα¬ 
τος’και 

β) στον τρόπο διαμόρφωσης του από την αλληλεπίδραση του ποτα¬ 
μού και της θάλασσας. 

17. Τον κτηματολογικό πίνακα του Αυτόνομου Σταφιδικού Οργανι¬ 
σμού (ΑΣΟ) και το συνοδευτικό κτηματολογικό της περιοχής Βέλου που 
συντάχθηκαν το 1938. 

Σε κάθε σελίδα του κτηματολογικού πίνακα αναγράφονται με την 
εξής σειρά: α) ο αριθμός τεμαχίου β) ο αριθμός φύλλου γ) ο αριμός πρω¬ 
τοκόλλου δ) το εμβαδόν τεμαχίου ε) το είδος των καλλιεργειών με τον 
αριθμ. των ελαιών και των οπωροφόρων στ) ο ιδιοκτήτης με το επώ¬ 
νυμό του, το όνομά του, το όνομα του πατέρα του και τον τόπο διαμονής 
του και 

ζ) Οι παρατηρήσεις: 

Στο διάγραμμα εξάλλου εικονίζεται ολόκληρη η κτηματική περιφέ¬ 
ρεια και οι περιλαμβανόμενες επιμέρους ιδιοκτησίες. 

Ειδικότερα στον παραλιακό χώρο εκτός των ιδιοκτησιών αναγράφο¬ 
νται και τα παρακάτω: 

- Αριθμός τεμαχίου 22: 

22 στρέμματα 100μ 2 ·(ακτή Αεροπορικής Αμύνης) 

Αριθμός τεμαχίου 46: 

5 στρέμματα 160μ 2 (αμμώδης έκταση) 

- Αριθμός τεμαχίου 2638: 

3 στρέμματα 170μ 2 (αμμώδεις εκτάσεις) 

- Αριθμός τεμαχίου 2639: 

5 στρέμματα 630μ 2 (αμμώδεις εκτάσεις) 

- Αριθμός τεμαχίου 2640: 

5 στρέμματα 975μ 2 (βάλτος) 

Αριθμός τεμαχίου 2641: 

14 στρέμματα 990 μ 2 (βάλτος) 

18. Τις ένορκες βεβαιώσεις με αριθμούς 4133 και 4134 της 2ας 
Ιουλίου 1980, των κατοίκων Βέλου Ηρακλή Ιωάννου, Νικολάου Θω- 
μαδάκη και Νικολάου Γιαβάση, ενώπιον του Συμβουλαιογράφου Σικύ- 
ωνος Ιωάννου Καλαχάνη, που κοινοποιήθηκαν στην Επιτροπή στις 10 
Ιουλίου 1980 από Δικαστικό Επιμελητή Ιωάννη ΙΤίκουλα με παραγγε¬ 
λία των Αλέξανδρου Κεφάλου και Νικολάου θωμαδάκη. 

19. Το μνημόνιο του Δ. Φοίτου, καθηγητή της Βοτανικής του Παν/ 
μίου Πατρών, που συντάχθηκε το 1983 για λογαριασμό του Αλ. Κε¬ 
φάλα. 

Το μνημόνιο αναφέρεται στο κτήμα του Αλ. Κεφάλα και η διατύπωση 
των συμπερασμάτων στηρίζεται στο κριτήριο της χλωριδικής σύνθεσης 
και βλάστησης του κτήματος. 

Ο καθηγητής δέχεται την ύπαρξη παλαιού αιγιαλού στο κτήμα του 
Κεφάλα προτείνει τον καθορισμό της οριογραμμής του στο ύψος της δια¬ 
κεκομμένης γραμμής του τεμαχίου 2641 αποκλείει επέκτασή του στο 
πέραν αυτής χώρο με την αιτιολογία ότι υπόλοιπο μείζον κτήμα καλύ¬ 
πτεται από καναδικές λεύκες ταχύτατης αναπτύξεως οι οποίες ως αλό- 
φυγα δένδρα δε μπορούν να αναπτυχθούν σε έδαφος που υπέστει προη¬ 
γουμένως την επίδραση του θαλασσίου κύματος. 

20. Την έκθεση του δασολόγου Πάνου Μαργαρόπουλου, που συντά¬ 
χθηκε το 1980 για λογαριασμό του Αλ. Κεφάλα και συμπίπτει ως προς 
το περιεχόμενο και τα συμπεράσματα με το μνημόνιο του Δ. Φοίτου. 

21. Τα προσκομισθέντα στοιχεία που έχουν κατατεθεί στην Οικον. 
Εφορία Κιάτου, που αφορούν ιδιοκτησιακές διεκδικήσεις στην αναφερό- 
μενη περιοχή όπου γίνεται ο προσδιορισμός του αιγιαλού, του παλαιού 
αιγιαλού και παραλίας στο Βέλο κορινθίας. 


22. Το τοπογραφικο και υψομετρικό διάγραμμα της περιοχής σε κλί¬ 
μακα 1:500 που συντάχθηκε το 1985 από τον Τοπογράφο - Μηχανικό 
του Υπουργείου Οικονομικών Νικολάου Καστάνια, ελεγμένο και θεω¬ 
ρημένο από του Δ/ντή Τεχνικών Υπηρεσιών της Νομαρχίας Κορινθίας. 

Επί του τοπγραφικού και υψομετρικού διαγράμματος έγινε επιπλέον 
εφαρμογή αντιστοίχου διαγράμματος της αυτής Υπηρεσίας του Υπουρ¬ 
γείου Οικονομικών του έτους 1979 έτσι ώστε να προκύπτουν οι διαφο¬ 
ρές ακτογραμμής μεταξύ των ετών 1979 - 1985. 

Συγχρόνως επί του αυτού τοπογραφικού και υψομετρικού διαγράμ¬ 
ματος έγινε εφαρμογή και του διαγράμματος του ΑΣΟ του 1938 έτσι 
ώστε να επιτευχθεί η ταυτόχρονη απεικόνιση του παραλιακού χώρου 
όπως αυτός υπήρξε το 1938, όπως διαμορφώθηκε το 1979 και όπως 
υπήρξε το 1985 με τις συντελεσθείσες προσχώσεις και διαβρώσεις. 

23. Τα στοιχεία που προέκυψαν από την αυτοψία που έκανε η Επι¬ 
τροπή τα οποία συμπίπτουν με την περιγραφή του τοπογραφικού και 
υψομετρικού διαγράμματος του Υπουργείου Οικονομικών του έτους 
1985, αποφασίζουμε: 

Α) Καθορίζουμε στο παραπάνω τοπογραφικό και υψομετρικό διά¬ 
γραμμα με κόκκινη συνεχή γραμμή και με στοιχεία 1, 2, 3, 4, 5, 6, 7, 
8, 9, 10, 11, 12, 13, 14 την οριογραμμή του αιγιαλού. 

Καθορίζουμε 

Β) με κίτρινη πολυγωνική γραμμή και με στοιχεία 
1\ 2', 3’, 4', 5', 6', 7\ 8’, 9\ ΙΟ', 11', 12', 13', 14\ 15', 16' την 
οριογραμμή παραλίας. 

Η Επιτροπή αμφισβητεί την ύπαρξη τίτλων κυριότητας στο τμήμα 
της δημιουργούμενης ζώνης παραλίας όπου αυτή καθορίζεται με την 
οριόγραμμή της σε απόσταση πενήντα μέτρων από εκείνης του αιγια- 
λού. 

Από το σημείο 1' μέχρι του σημείου 12' καθορίζουμε την οριογραμμή 
της παραλίας σε απόσταση πενήντα (50) μέτρων από εκείνης του αιγια- 
λού και στη συνέχεια από το σημείο 14' μέχρι του σημείου 16' καθορί¬ 
ζουμε την οριογραμμή της παραλίας σε απόσταση δέκα (10) μέτρων 
από εκείνης του αιγιαλού. 

Ο καθορισμός αυτός έγινε αφού λάβαμε υπόψη τη φύση της συνεχό¬ 
μενης προς τον παραπάνω καθορισθέντα αιγιαλό ξηράς και αφού διαπι¬ 
στώσαμε ότι έτσι εξυπηρετούνται σκοποί που αναφέρονται στο άρθρο 7 
του Α.Ν. 2344/1940. 

Ειδικώτερα εξυπηρετούνται: 

α) Ο εξωραϊσμός της παραλίας δια του απαραίτητου καθαρισμού και 
της αναγκαίας διαμόρφωσής, του προς εξυπηρέτηση του μεγάλου αριθ¬ 
μού λουομένων κατοίκων της περιοχής όσο και πολυαρίθμων επισκε¬ 
πτών. 

β) Η κατασκευή χώρων και μέσων προς εξυπηρέτηση των αναγκών 
των λουομένων και της διευκόλυνσης των απολαύσεών τους, λόγω ανυ¬ 
παρξίας εξ αιτίας της οικοδόμησης άλλης ελεύθερης παραλιακής ζώνης 
στην περιοχή. 

γ) Η οξύτατη ανάγκη προστασίας και αναβάθμισης του περιβάλλο¬ 
ντος, που βλάπτεται ήδη από τη λειτουργία του επί του παραλιακού χώ¬ 
ρου ευρισκομένου εργοστασίου παραγωγής χάρτου του οποίου οι εγκα¬ 
ταστάσεις απεικονίζονται στο τοπογραφικό διάγραμμα, με τη δυνατό¬ 
τητα φύτευσης δένδρων στη δημιουργ>>ύμενη ζώνη παραλίας κατά 
τρόπο που να καλύπτουν την ορατότητα των εγκαταστάσεων και να πε¬ 
ριορίζουν τη μόλυνση. 

δ) Η ανάγκη προσπελάσεως εντός της παραλίας με τη σταθεροποί¬ 
ηση των εκβολών του Ασωπού ποταμού, την αναδιευθέτηση και τον 
εγκιβωτισμό του με παράλληλη κατασκευή γέφυρας στη δημιουργού- 
μενη ζώνη. 

ε) Η κοινή ωφέλεια που προκύπτει προδήλους από τα παραπάνω σαν 
συνέπεια των επερχόμενων για τους λουσμένους ευμενεστέρων επιπτώ¬ 
σεων. 

Η οριογραμμή της παραλίας δεν παρακάμπτει τα κτίσματα που βρί¬ 
σκονται μέσα σ’ αυτήν, σύμφωνα με την υπ’ αριθ. Ν. 505/253 ΠΟΑ 
69/30.3.1984 εγκύκλιο του Υπουργείου Οικονομικών. 

Γ) Καθορίζουμε την οριογραμμή του παλαιού αιγιαλού με κυανή 
γραμμή και στοιχεία 1", 2”, 3", 4", 5”, 6", 7”, 8”, 9”, 10", 11", 12", 
13", 14", 15", 16", 17", 18”, 20", 21", 22", 23", 24", 25", 26", 
27", 28", 29", 30", 31", 32". 

Από την επιτόπια μετάβαση και αυτοψία που διενέργησε η Επιτροπή 
έγινε αντιληπτό ότι ο αιγιαλός κατά τον καθορισμό έχει σημαντικά με- 
τατοπισθεί από την παλιά του θέση σε βάρος της θάλασσας εκ προσχώ¬ 
σεων από φυσικά αίτια από του σημείου 11 μέχρι του σημείου 14 ο αι- 
γιαλός έχει μετατοπισθεί σε βάρος της ξηράς εκ διαβρώσεων. 

Ενόψει της διαπιστώσεως αυτής και της συνεκτλίμησης όλων των 
παρακάτω στοιχείων η Επιτροπή συμπεραίνει ότι η θάλασσα με τα κύ- 

ματά της έβρεχε κατά τρόπο μόνιμο και διαρκή την χερσαία ζώνη που 
βρίσκεται στα σημεία 1", 2", 3", 4"., μέχρι τα έτη 1938 - 1940. 

Στον κτηματολογικό πίνακα του ΑΣΟ αναγράφονται τα τεμάχια με 
αριθμούς 2640 και 2641 εκτάσεως 5 στρεμμάτων 975 μ 2 και 14 
στρεμμάτων 990 μ 2 αντίστοιχα τα οποία χαρακτηρίζονται ως βάλτος 
και χωρίζονται μεταξύ τους από ποταμό. 

Η ύπαρξή τους επιβεβαιώνεται και από την απεικόνισή τους στις αε¬ 
ροφωτογραφίες των ετών 1940 - 1945 - 1951. 

Στην έκθεση των γεωλόγων του ΙΓΜΕ, που εξέτασαν τον βάλτο του 
τεμαχίου 2641 ερμήνευσαν τις αεροφωτογραφίες που τον απεικονίζουν, 
αναφέρεται ότι «το 1940 σχηματιζόταν από τα νερά του χειμάρου, της 
βροχής και της θάλασσας, ότι το 1951 το έλος προερχόταν από τα νερά 
της βροχής, της θάλασσας και του χειμάρρου» (σελίδα 4). 

Πρόσθετα αποδεικτικά στοιχεία της δημιουργίας και κάλυψης του 
βάλτου, των τεμαχίων 2640 και 2641 από τα νερά της θάλασσας συνι- 
στούν τα υψομετρικά σημεία που αναγράφονται στο κτηματολογικό διά¬ 
γραμμα του ΑΣΟ του έτους 1938, από τα οποία προκύπτει ότι δεν υφί- 
στανται υψομετρικές διαφορές από την προς την ξηρά οριογραμμή του 
βάλτου μέχρι και το τέλος αυτού, γεγονός που εξηγεί τη δυνατότητα 
των θαλασσίων νερών να εισέρχονται και να καλύπτουν το βάλτο σε όλη 
του την έκταση. 

Εξ άλλου στην.έκθεση των Μιχ. Δερμιτζάκη και Γ. Καλπάκη σχετικά 
με το βάλτο του τεμαχίου 2641 αναφέρονται ότι «στα όρια του τεμαχίου 
283, 284 και 286 παρατηρήσαμε παχύτατο σαπροπηλικό ορίζοντα, 
που το πάχος τους ήταν τουλάχιατον 80 εκ. - 

Το πάχος αυτό βρέθηκε σε σημεία που απέχουν 50 μέτρα από τον κε¬ 
ντρικό χωματόδρομο. 

Στα σημεία αυτά το βάθος που συναντήθηκε ο υδροφόρος ορίζοντας 
ήταν 40 εκ. (κτήμα του οποίου ιδιοκτήτης φέρεται ο Αλέξ. Κεφάλας). 
Στο ίδιο κτήμα και σε σημεία που απέχουν 103 μέτρα από το χωματό¬ 
δρομο. 

Το πάχος του σαπροπηλικού ορίζονται ήταν 40 εκατοστά άνω από τα 
40 εκατοστά και μετά ακολουθούσε θαλάσσιο κροκαλοπαγές και θαλάσ¬ 
σια άμμος με όστρακα θαλασσινής φάσης.« .(σελίδα 15 έκθεσης). 

«Η γένεση και η εξέλιξη τέτοιων βάλτων και λιμνοθαλασσών οφείλο¬ 
νται συνήθως, στη δημιουργία φραγμάτων στη ζώνη του αιγιαλού από 
κροκαλοπαγή που δημιουργούνται από την ενέργεια των θαλασσινών 
κυμάτων και ρευμάτων. Η μονιμότητα αυτών των βάλτων και λιμνοθα- 
λασσών διαρκεί για πολύ κσι μόνο μία αλλαγή του θαλασσινού καθεστώ¬ 
τος ή ανθρώπινη παρέμβαση μπορεί να τις αποξηράνει ή να τις απο¬ 
στραγγίσει». (σελίδα 16 της έκθεσης). 

Η έρευνα των γεολόγων Δερμιτζάκη - Καλπακή προεκτεινόμενη και 
στο τεμάχιο με αριθμό 2639 που αποτελεί την προς Δυσμάς συνέχεια 
του τεμαχίου 2640 διαπιστώνει ότι «στο βόρειο τμήμα του τεμαχίου 
2639 και κοντά στην τοπογραφική στάση Ττ 9/142 και σε βάθος 1,50 
μέτρων βρέθηκαν όστρακα θαλασσίας προελεύσεως όπως ΜϋΗΕΧ ΤΑ- 
ΡΕ5, ΜΕΚΕΤΚΙΧ, ΤΚΟΟΗΟΕΙΝΑ και άλλα», (σελίδα 17 της έκθε¬ 
σης). 

Η ΕΝ ΜΕΡΕΙ ΑΝΤΙΘΕΤΗ ΑΠΟΨΗ ΠΕΡΙ ΠΑΛΑΙΟΥ ΑΙΓΙΑΛΟΥ 

Προτείνεται από τον Αλέξανδρο Κεφάλα, κάτοχο παραθαλασσίου 
κτήματος τμήμα του οποίου καταλαμβάνεται από τη ζώνη του παλαιού 
αιγιαλού ότι ο καθορισμός της οριογραμμής του παλαιού αιγιαλού πρέ¬ 
πει να γίνει στα σημεία.και όχι στα σημεία 1”, 2", 3", 4", 5" κ.λπ. 

που τον καθορίζει η Επιτροπή. 

Την πρόταση αυτή ο Αλέξανδρος Κεφάλας στηρίζει στην ύπαρξη και 
επίκληση των παρακάτω στοιχείων: α) στην ένορκο βεβαίωση με 
αριθμό 4133/2 Ιουλίου 1980 του Ηρακλή I. Ιωάννου ενώπιον του 
συμβολαιογράφου Κιάτου Ιωάννου Π. Καλαχάνη, β) στην ένορκο βε¬ 
βαίωση με αριθμό 4134/2 Ιουλίου 1980 του Νικολάου Δ. Θωμαδάκη 
και Νικολάου Ε. Γιάβαση ενώπιον του συμβολαιογράφου Κιάτου Ιωάν¬ 
νου Π. Καλαχάνη, γ) στην έκθεση του δασολόγου Πάνου Μαργαρόπου- 
λου που συντάχθηκε το 1980, δ) στο μνημόνιο του καθηγητή της Βοτα¬ 
νικής Δ. Φοίτου που συντάχθηκε το 1983. 

ΓΕΝΙΚΕΣ ΠΑΡΑΤΗΡΗΣΕΙΣ 

Η Επιτροπή παρατηρεί ότι: 

α) Οι ένορκες βεβαιώσεις με αριθμούς 4133 και 4134 των Ηρακλή 
I. Ιωάννου, Νικολάου Δ. Θωμαδάκη και Νικολάου Ε. Γιάβαση ενώπιον 
του συμβολαιογράφου Κιάτου Ιωάννου Π. Καλαχάνη δεν ελήφθησαν 
νομοτύπως και σύμφωνα με την παράγραφο 3 του άρθρου 2 του Α.Ν. 
2344/1940 που ορίζει: 

Εις περίπτωσιν, καθ’ ήν ένεκα προσχώσεων ή άλλων αιτίων είναι εμ¬ 
φανές ότι, καθ’ όν χρόνον ενεργείται ο καθορισμός, ο αιγιαλός είναι διά¬ 
φορος του εις το παρελθόν τοιούτου, εκ μαρτυρικών δε καταθέσεων μαρ¬ 
τύρων εξεταζομένων ενόρκως υπό της Επιτροπής, ή εκ διαφόρων άλ¬ 


λων ενδείξεων δύναται νά καθοριστεί η παλαιά θέσις του αιγιαλού, η 
υφισταμένη μέχρι μεν του έτους 1884, εάν υφίστανται κατοχαί ιδιωτών 
και πρότερον δε, εάν δεν υφίστανται τοιαύται, η Επιτροπή προβαίνει εις 
τον καθορισμόν του παλαιού αιγιαλού, χαρασσομένης επί του διαγράμ¬ 
ματος κυανής γραμμής. 

β) Αν η Επιτροπή εδέχετο την άποψη του Αλέξανδρου Κεφάλα και 

καθόριζε την οριογραμμή του παλαιού αιγιαλού στα σημεία.που 

αυτός προτείνει, θα παρέβαινε τον Α.Ν. 2344/40 που στο άρθρο 1 ορί¬ 
ζει ότι «αιγιαλός είναι η περιστοιχούσα την θάλασσαν χερσαία ζώνη ...» 
δεδομένου ότι εκ του αποδεικτικού υλικού (αεροφωτογραφίες, κτηματο- 
λογικός πίνακας ΑΣΟ, εκθέσεις γεωλόγων) προκύπτει ότι τουλάχιστον 
μέχρι τα έτη 1938 έως 1940 τα σημεία αυτά δεν αποτελούσαν χερσαία 
ζώνη αλλά «εκαλύπτοντο από νερά της θάλασσας, της βροχής και του 
χειμάρρου» (σελίδα 4 έκθεσης γεωλόγων ΙΓΜΕ) και συνεπώς δεν εμπί¬ 
πτουν στην έννοια του άρθρου 1 του Α.Ν. 2344/40. 

γ) Η Επιτροπή αμφισβητεί την ύπαρξη τίτλων κυριότητας στους κα¬ 
τόχους των κτημάτων που καταλαμβάνονται από τη ζώνη του παλαιού 
αιγιαλού, πιθανολογεί δε την ανυπαρξία τους εκ του γεγονότος ότι δεν 
αναγράφονται ιδιοκτησίες στον κτηματολογικό πίνακα του ΑΣΟ στα ση¬ 
μεία που διέρχεται η οριογραμμή του παλαιού αιγιαλού, σε αντίθεση με 
τις υπόλοιπες, εκτός παλαιού αιγιαλού, εκτάσεις των οποίων η κατα¬ 
γραφή των ιδιοκτησιών είναι λεπτομερής και αναλυτική. 

Η ΑΝΤΙΚΡΟΥΣΗ ΤΩΝ ΕΠΙΧΕΙΡΗΜΑΤΩΝ ΓΙΑ ΤΗΝ ΕΝ ΜΕΡΕΙ 
ΑΝΤΙΘΕΤΗ ΑΠΟΨΗ 

ΠΕΡΙ ΠΑΛΑΙΟΥ ΑΙΓΙΑΛΟΥ ΑΠΟ ΑΚΕΙΝΗΣ ΤΗΣ ΕΠΙΤΡΟ¬ 
ΠΗΣ 

1) Ένορκος βεβαίωση με αριθμό 4133/2 Ιουλίου 1980 του Ηρακλή 
I. Ιωάννου ενώπιον του συμβολαιογράφου Κιάτου Ιωάννου Π. Καλα- 
χάνη. 

«Ορκίζομαι ενώπιον του Θεού ... Βεβαιώ ότι από του έτους 1930 που 
καλλιεργούσα τα κτήματα του Μετζελόπουλου τα οποία ευρίσκονται εν 
θέσει Βάλτος της κτηματικής περιφέρειας της Κοινότητας Βέλου Κοριν¬ 
θίας μέρος των οποίων έπχει αγοράσει σήμερα ο Αλέξανδρος Κεφάλας 
από τους Γιαβάση και Μπακλώρη, δύναμαι να είπω ότι ουδέποτε η θά¬ 
λασσα ήταν πάνω στα κτήματα αυτά που καλλλιεργούσα ή καθ’ οιονδή- 
ποτε τρόπο τα έβρεχε το κύμα της θάλασσας. Αντιθέτως ήταν και είναι 
κτήματα τα οποία εκαλλιεργούντο από εμένα και εν τούτοις εν συνεχεία 
αγοραστάς με κανονικά φυτά. Ουδέποτε η θάλασσα έφθανε στα κτήματα 
αυτά. Εξ’ άλλου υπάρχουν και σήμερα ακόμη' δένδρα κοντά στη θά¬ 
λασσα που επί σαράντα χρόνια εξακολουθούν να ανθούν και πάλι βεβαιώ 
ότι η περιοχή αυτή ήταν και είναι καλλιεργήσιμες εκτάσεις». 

ΠΑΡΑΤΗΡΗΣΕΙΣ: α) Είναι σαφές ότι ο Ηρακλής Ιωάννου δεν ανα- 
φέρεται στα τεμάχια με αριθμούς 2640 και 2641 τα οποία καταλαμβά¬ 
νονται από τη ζώνη του παλαιού αιγιαλού και χαρακτηρίζονται στον 
κτηματολογικό πίνακα ως βάλτος, αλλά αναφέρεται στα κτήματα του 
Μετζελόπουλου τα οποία περιγράφονται στον κτηματολογικό πίνακα 
του ΑΣΟ με αριθμό τεμαχίου 158, εμβαδόν συνολικό 24 στρέμματα και 
885μ 2 και χαρακτηρίζονται ως αγρός. Η οριογραμμή του παλαιού αι- 
γιαλού δεν διέρχεται από κανένα σημείο των κτημάτων του Μετζελό¬ 
πουλου μέρος των οποίων έχει αγοράσει σήμερα ο Αλέξανδρος Κεφάλας 
και συνεπώς τα διαλαμβανόμενα στην ένορκο βεβαίωση αφορούν τμήμα 
γης κειμένης εκτός των ορίων του παλαιού αιγιαλού. 

β) Η βεβαίωση περί υπάρξεως δένδρων ηλικίας 40 χρόνων που εξα¬ 
κολουθούν να ανθούν και πάλι σήμερα κοντά στη θάλασσα είναι αόριστη 
γιατί δεν συνοδεύεται από τον προσδιορισμό της τοπογραφικής στάσης 
που βρίσκονται τα δένδρα αυτά, την περιγραφή του είδους των δένδρων 
και την απόστασή τους από τη θάλασσα. 

2) ΕΝΟΡΚΟΣ ΒΕΒΑΙΩΣΗ με αριθμό 4134/2 Ιουλίου 1980 των 
Νικολάου Δ. Θωμαδάκη και Νικολάου Ε. Γιάβαση ενώπιον του συμβο¬ 
λαιογράφου Κιάτου Ιωάννου Π. Καλαχάνη: «Ορκιζόμεθα... βεβαιούμεν 
ότι από της κατοχής και μετέπειτα καλλιεργούσαμε τις εκτάσεις του 
Μετζελόπουλου που μέρος αυτών έχει σήμερον ο Κεφάλας, τις οποίες 
βρήκαμε καλλιεργούμενες από προηγούμενον ενοικιαστήν. Ουδέποτε 
υπήρχε θάλασσα ή αλμυρό νερό σε αυτές τις εκτάσεις που ευρίσκονται 
στη θέση Βάλτος της κτηματικής περιφέρειας Βέλου Κορινθίας. Από 
εκείνα τα χρόνια υπήρχαν κοντά στη θάλασσα δένδρα εις τα οποία αργό¬ 
τερα προσθέσαμε και άλλα και εξακολουθούν να είναι μέχρι σήμερα κα- 
ταπράσινα. Έχομεν προσωπική αντίληψη της περιοχής αυτής και δη- 
λούμεν ότι αυτές οι εκτάσεις ήταν πάντοτε καλλιεργήσιμες». 

ΠΑΡΑΤΗΡΗΣΕΙΣ: α) Η βεβαίωση των Νικολάου Θωμαδάκη και 
Νικολάου Γιάβαση είναι σαφές ότι αναφέρεται στις εκτάσεις του Μετζε¬ 
λόπουλου (αριθμός τεμαχίου 158 του κτηματολογικού πίνακα ΑΣΟ) 
μέρος των οποίων έχει αγοράσει σήμερα ο Κεφάλας, οι οποίες στο σύ¬ 
νολό τους παραμένουν ανέπαφες από τη διέλευση της οριογραμμής του 

παλαιού αιγιαλού δεδομένου ότι κανένα τμήμα τους δεν καταλαμβάνε¬ 
ται από τον παλαιό αιγιαλό. Συνεπώς τα διαλαμβανόμενα στην ένορκο 
βεβαίωση αφορούν τμήμα γης ευρισκόμενο εκτός των ορίων του πα¬ 
λαιού αιγιαλού. ,* 

β) Η βεβαίωση ύπαρξης δένδρων κοντά στη θάλασσα δεν συνοδεύεται 
από προσδιορισμό της τοπογραφικής στάσης που ευρίσκονται, του εί¬ 
δους των δένδρων αυτών και κυρίως της χρονικής περιόδου φύτευσης 
των νέων δένδρων από τους Θωμαδάκη και Γιάβαση, καθώς και της 
ακριβούς θέσης τους ώστε να γνωρίζει η Επιτροπή σε ποια ακριβώς δέν¬ 
δρα αναφέρονται. Δένδρα στον παλαιό αιγιαλό δεν απεικονίζονται ούτε 
στον κτηματολογικό πίνακα του ΑΣΟ ούτε στις αεροφωτογραφίες του 
1940 και 1945, οελλά κατά τη δεκαετία του 1960 και μετέπειτα όταν 
πλέον τα νερά της θάλασσας είχαν υποχωρήσει. 

3) ΜΝΗΜΟΝΙΟ ΚΑΘΗΓΗΤΗ Δ. ΦΟΙΤΟΪ & ΕΚΘΕΣΗ ΠΑΝΟΥ 
ΜΑΡΓΑΡΟΠΟΥΛΟΥ. 

Κύριο επιχείρημα που προβάλλεται από τον καθηγητή της βοτανικής 
Δ. Φοίτο και τον δασολόγο Π. Μαργαρόπουλο για τη θεμελίωση της 
άποψης του καθορισμού του παλαιού αιγιαλού στα σημεία... και όχι στα 
σημεία 1", 2",... που τον καθορίζει 

Η Επιτροπή είναι το γεγονός ότι σήμερα στη ζώνη που καταλαμβά¬ 
νεται από τον παλαιό αιγιαλό έχουν φυτευθεί και αναπτυχθεί καναδικές 
λεύκες, φυτά αλόφυγα που δεν προτιμούν τα αλατούχα εδάφη. Άρα, συ¬ 
μπεραίνουν, δεν προϋπήρχε θαλασσινό νερό στη ζώνη αυτή και γι’ αυτό 
δεν πρέπει να χαρακτηρισθεί παλαιός αιγιαλός. 

Παρατηρήσεις α) Η εξήγηση της ανάπτυξης καναδικών λευκών, δέν¬ 
δρων αλοφύγων, σε προϋπάρχοντα αλατούχα εδάφη του παλαιού αιγια- 
λού Βέλου δίδεται από τους Δερμιτζάκη - Καλπακή στην σχετική έκθεση 
(σελίδα 14): 

«Η σημαντικότητα των υπογείων υδροφόρων οριζόντων είναι τέτοια 
ώστε κοντά στην ακτή όχι μόνο εμποδίζουν την διείσδυση του θαλασσι¬ 
νού νερού, αλλά αντίθετα εκβάλλουν υπογείως στη θάλασσα δημιουρ¬ 
γώντας μιά περιοχή υφαλμύρου νερού μέσα σ’ αυτήν ακόμα την θά¬ 
λασσα. 

Η επικράτηση λοιπόν του γλυκού νερού στην υπόγεια υδροφορία έχει 
σαν αποτέλεσμα την ανάπτυξη δένδρων (λεύκες, μοσχοϊτιές, καλαμιές) 
ακόμη και κοντά στη θάλασσα. Απόδειξη του γεγονότος αυτού αποτελεί 
το ότι στο τεμάχιο 2641 (φερόμενος ιδιοκτήτης του κτήματος Αλέξαν¬ 
δρος Κεφάλας) συναντήθηκε ο υδροφόρος ορίζοντας σε βάθος μόλις 40 
εκατοστών. Οι μεγάλες ποσότητες του υπόγειου γλυκού νερού σε συν¬ 


δυασμό με το μικρό βάθος του υδροφόρου ορίζοντα επέτρεψαν την βλά¬ 
στηση και ανάπτυξη δένδρων (λεύκες, μοσχοϊτιές)». 

β) Οι καναδικές λεύκες απεικονίζονται για πρώτη φορά στις αεροφω¬ 
τογραφίες των ετών 1960 και μεταγενέστερα γεγονός που αποδεικνύει 
ότι η φύτευσή τους έγινε όταν η θάλασσα είχε υποχωρήσει από το κτήμα 
και είχε μεταβληθεί ο αιγιαλός. 

Όσον αφορά το τρίτο συμπέρασμα του μνημονίου του καθηγητή Δ. 
Φοίτου κατά το οποίο αποτελεί χατακτηριστικό τεκμήριο μη υπάρξεως 
παλαιού αιγιαλού η κατασκευή γειτονικού κτίσματος (αποθήκη εργο¬ 
στασίου χάρτου), το οποίο δεν θα υπήρχε αν στο ίδιο μέρος υφίστατο αι- 
γιαλός η Επιτροπή παρατηρεί ότι το κτίσμα απεικονίζεται για πρώτη 
φορά στις αεροφωτογραφίες του 1960 όταν δηλαδή το θαλάσσιο κύμα 
είχε υποχωρήσει από την θέση εκείνη. 

Τέλος στη διαπίστωση του καθηγητή Δ. Φοίτου για την ύπαρξη γε¬ 
ωργικής καλλιέργειας στο τεμάχιο 2641 η Επιτροπή παρατηρεί ότι δεν 
υφίσταται γεωργική καλλιέργεια μέχρι το 1960 όπως αποδεικνύεται 
και από τις αεροφωτογραφίες. 

Για όλους τους παραπάνω λόγους η Επιτροπή απορρίπτει την πρό¬ 
ταση του Αλέξανδρου Κεφάλα. 

Ο παλαιός αιγιαλός Βέλου δημιουργήθηκε από των σημείων 1" μέ¬ 
χρι των σημείων 15" δΓ αποστραγγίσεως των θαλασσίων υδάτων ενώ 
από των σημείων 16” μέχρι των σημείων 29" δια προσχώσεων. 

Εξ’ άλλου η προέκταση της ξηράς σε βάρος της θάλασσας από τις 
προσχώσεις όπως φαίνεται από τα τοπογραφικά διαγράμματα του 
Υπουργείου Οικονομικών των ετών 1979 και 1985 αντίστοιχα ανέρχε¬ 
ται σε 30 μ. (σημεία 5,6 και 7,8,9 αντίστοιχα) γεγονός που είναι ιδιαί¬ 
τερα αποκαλυπτικό, για τη συχνότητα μεταβολής του αιγιαλού. 

Αντίθετα στα σημεία 11,12,13,14 μεταβολή επέρχεται από τη διά¬ 
βρωση της θάλασσας σε βάρος της ξηράς. 

Οι κορυφές των οριογραμμών εξασφαλίζονται από σταθερά σημεία. 

Η Επιτροπή 

ΓΕΩΡΓΙΟΣ ΚΑΤΣΑΠΗΣ 
(Οικονομικός Έφορος Κιάτου) 

ΓΕΩΡΓΙΟΣ ΣΤΑΜΠΟΛΑΣ 
(Διευθυντής Τ.Υ.Ν. Κορινθίας) 

ΚΩΝ/ΝΟΣ ΜΠΡΙΛΑΚΗΣ 
(Λιμενάρχής Κορίνθου) 

